
Mål
Å gi en innføring i kommunal og statlig regnskapsføring, økonomistyring og rapportering. Studenten skal kunne diskutere og løse ulike problemstillinger innenfor kommunalt og statlig regnskap med utgangspunkt i gjeldende lov- og forskriftsverk, veiledninger og regnskapsstandarder.

Forkunnskaper

Kurset bygger på BØA1002 eller BØA1200 Finansregnskap med analyse.

Undervisningsform

Plenumsforelesninger og oppgaveløsninger i grupper. 

Vurdering
Individuell skriftlig eksamen på 3 timer.

Alle hjelpemidler tillatt på eksamen.

Emneoversikt

Fylkeskommunal og kommunal regnskapsføring og rapportering:

Gjennomgang av anordningsprinsippet, det kommunale regnskapssystemet, grunnleggende bestemmelser/kommunelovens regnskapsprinsipper (lover, forskrifter, regnskapsstandarder), årsregnskapets oppstillingsplaner og innhold, noter og økonomiregelverk og intern kontroll.

Kort innføring i KOSTRA.

Inngående kjennskap til spesielle føringer i kommuneregnskapet, vurderingsregler av poster i balansen.

Avslutning av kommuneregnskap.

Statlig regnskapsføring og rapportering:

Kort innføring i statlige institusjoner.

Hovedtrekkene i statens budsjett- og regnskapssystemer.

Hovedprinsippene for statlig budsjett- og regnskapsføring.

Gjennomgang av Stortingets bevilgningsreglement og statens økonomireglement.

Gjennomgang av relevante Stortingsmeldinger og Stortingsproposisjoner.

Kort om regnskapsorganisasjon i statsforvaltningen, konsernkontoordningen.

